CELEX: 62016TA0303
Language: sl
Date: 2022-01-26 00:00:00
Title: Zadeva T-303/16: Sodba Splošnega sodišča z dne 26. januarja 2022 – Mylan IRE Healthcare/Komisija (Zdravila za uporabo v humani medicini – Zdravila sirote – Dovoljenja za promet z zdravili pod imenom Tobramycin VVB in povezanimi imeni – Odstopanje od tržne ekskluzivnosti za zdravilo Tobi Podhaler, ki vsebuje učinkovino tobramicin – Člen 8(3)(c) Uredbe (ES) št. 141/2000 – Pojem „pomembna korist“ – Pojem „klinična superiornost“ – Člen 3(2) in 3(d) Uredbe (ES) št. 847/2000 – Dolžnost skrbnega ravnanja – Očitna napaka pri presoji)

14.3.2022   
            
            
               SL
            
            
               Uradni list Evropske unije
            
            
               C 119/31
            
         
      Sodba Splošnega sodišča z dne 26. januarja 2022 – Mylan IRE Healthcare/Komisija
      (Zadeva T-303/16) (1)
      
      (Zdravila za uporabo v humani medicini - Zdravila sirote - Dovoljenja za promet z zdravili pod imenom Tobramycin VVB in povezanimi imeni - Odstopanje od tržne ekskluzivnosti za zdravilo Tobi Podhaler, ki vsebuje učinkovino tobramicin - Člen 8(3)(c) Uredbe (ES) št. 141/2000 - Pojem „pomembna korist“ - Pojem „klinična superiornost“ - Člen 3(2) in 3(d) Uredbe (ES) št. 847/2000 - Dolžnost skrbnega ravnanja - Očitna napaka pri presoji)
      (2022/C 119/40)
      Jezik postopka: angleščina
      
         Stranke
      
      
         Tožeča stranka: Mylan IRE Healthcare Ltd (Dublin, Irska) (zastopniki: I. Vernimme, M. Campolini in D. Gillet, odvetniki)
      
         Tožena stranka: Evropska komisija (zastopnika: K. Mifsud-Bonnici in A. Sipos, agenta)
      
         Intervenientka v podporo tožene stranke: UAB VVB (Kaunas, Litva) (zastopniki: E. Rivas Alba, V. Horcajuelo Rivera in M. Martens, odvetniki)
      
         Predmet
      
      Predlog na podlagi člena 263 PDEU za razglasitev ničnosti Izvedbenega sklepa C(2016) 2083 final Komisije z dne 4. aprila 2016 v zvezi z dovoljenji za promet z zdravili za uporabo v humani medicini „Tobramycin VVB in povezana imena“ z učinkovino „tobramicin“ v okviru člena 29 Direktive 2001/83/ES Evropskega parlamenta in Sveta.
      
         Izrek
      
      
                  1.
               
               
                  Tožba se zavrne.
               
            
                  2.
               
               
                  Družba Mylan IRE Healthcare Ltd nosi svoje stroške ter plača stroške Evropske komisije in UAB VVB, vključno s stroški v zvezi s postopkom nadomestitve.
               
            
         (1)  UL C 296, 16.8.2016.